wickkiey/tamil-wikipedia-markdown huggingface dataset:
# எர்ணாகுளம் சிவன் கோயில்


**எர்ணாகுளதப்பன் கோயில்** என்றும் அழைக்கப்படும் **எர்ணாகுளம் சிவன் கோயில்**, கேரளத்தின் முக்கிய கோயில்களில் ஒன்றாகும், இது கொச்சி நகரத்தின் நகரியப் பகுதியான எர்ணாகுளத்தின் மையத்தில் அமைந்துள்ளது. சிவபெருமானுக்கு கட்டப்பட்ட இந்த கோயில், உள்ளூர் இந்து மத நம்பிக்கைகள் மற்றும் மரபுகளின்படி, நகரத்தின் கோயிலாக கருதப்படுகிறது. கேரளாவில் உள்ள பொதுவான நடைமுறையின்படி, தெய்வத்தை பயபக்தியுடன் எர்ணாகுளத்தப்பன் என்று அழைக்கின்றனர், அதாவது *எர்ணாகுளத்தின் இறைவன்* . இந்த கோயில் தர்பார் ஹால் மைதானத்திற்குள் அமைந்துள்ளது. கோயில் வரலாற்று நகரத்தின் வரலாற்றுடன் நெருக்கமான தொடர்பைக் கொண்டுள்ளது மற்றும் இது கொச்சி மகாராஜாக்களின் 7 அரச கோவில்களில் ஒன்றாகும். இந்த கோயில் இப்போது கொச்சி தேவசம் வாரியத்தின் நிர்வாகத்தில் உள்ளது. தற்போதைய வடிவத்தில் உள்ள கோயில் 1846 ஆம் ஆண்டில் திவான் ஸ்ரீ எடக்குன்னி சங்கரா வாரியாரின் தீவிரமான உதவியுடன் கட்டப்பட்டது. மேலும் கொச்சி இராச்சியத்தின் ஒரு அரச கோவிலாகவும் தகுதி உயர்தது. இந்த கோயில் ) நிலத்தில் கட்டப்பட்டுள்ளது . இந்தக் கோயிலானது எட்டுமனூர் மகாதேவர் கோயில், கதுத்ருதி மகாதேவா கோயில், வைக்கம் சிவன் கோவில், செங்கன்னூர் மகாதேவர் கோயில், வடக்குநாதன் கோவில் போன்ற கேரளத்தின் முக்கிய சிவன் கோயில்களில் ஒன்றாகும்.
# காஞ்சிரமற்றம்


**காஞ்சிரமற்றம்** என்பது இந்திய மாநிலமான கேரளத்தின் எர்ணாகுளம் மாவட்டம், கொச்சி நகரத்தின் ஒரு புறநகர் பகுதியாகும். இது கொச்சி நகரத்திற்கு தென்கிழக்கே சுமார் 25 கி.மீ. தொலைவில் உள்ளது. இந்த இடம் ஷேக் பரிதுதீன் பள்ளிவாசலுக்கும் புகழ்பெற்ற அரயங்காவு கோயிலுக்கு அருகிலேயே உள்ளது.  

இந்த பள்ளிவாசலில் நடக்கும் கோடைக்குத்து திருவிழா (சந்தனக் குட விழா) ஒரு பிரபலமான திருவிழா ஆகும். காஞ்சிராமற்றம் கோடைக்குத்து விழாவானது ஒவ்வொரு ஆண்டும் ஜனவரி 13 முதல் 14 வரை கொண்டாடப்படுகிறது. இது கேரளாவின் மிகவும் வண்ணமயமான, மிக முக்கியமான மத விழாக்களில் ஒன்றாகும். இரவில் நடக்கும் விழாவன்று அலங்கரிக்கபட்ட யானைகள் பவனிவர *அரவணமுட்டு, செண்டமேளம், தொப்பகளி, ஒப்பன, மாப்பிள்ளப்பட்டு* போன்ற நாட்டார் கலைகள் நிகழ்த்தபடுகின்றன.  

அரங்கன்கவு கோயிலில் கருடன் தூக்கம் உள்ளிட்ட புகழ்பெற்ற திருவிழாக்கள் நடக்கின்ற்ன. இங்கு பூரம் மிகவும் பிரபலமான கொண்டாட்டமாகும்.
# எகிப்தின் பன்னிரண்டாம் வம்சம்



**எகிப்தின் பனிரெண்டாம் வம்சம்** (**Twelfth Dynasty** of Ancient Egypt - **Dynasty XII**) எகிப்தின் மத்தியகால இராச்சியத்தை ஆண்ட நான்கு வம்சங்களில் இம்வம்சம் இரண்டாவது ஆகும். பிற வம்சங்கள் எகிப்தின் பதினொன்றாம் வம்சம், எகிப்தின் பதிமூன்றாம் வம்சம் மற்றும் எகிப்தின் பதிநான்காம் வம்சம் ஆகும். இவ்வம்ச மன்னர்கள் எகிப்தின் மத்தியகால இராச்சியத்தை கிமு 1991 முதல் கிமு 1802 முடிய 189 ஆண்டுகள் ஆன்டனர். கிமு 1991-இல் இவ்வம்சத்தை நிறுவியவர் மன்னர் முதலாம் அமெனம்ஹத் ஆவார்.  

## ஆட்சியாளர்கள்
இவ்வம்ச பார்வோன்களில் ஒரு இராணி சோபெக்னெபெரு ஆட்சியாளராக இருந்துள்ளார். இவ்வம்ச மன்னர்கள் தாங்கள் ஆட்சிபீடம் ஏறியவுடன், தங்கள் இறப்பிற்குப் பின்னர் தங்கள் உடலை அடக்கம் செய்தவதற்கான பிரமிடுகளை முன்னரே கட்டி வைத்துக் கொண்டனர். எகிப்தின் மத்தியகால இராச்சியத்தை ஆண்ட பனிரெண்டாம் வம்ச பார்வோன்களில் முக்கியமானவர்கள்:  

1. முதலாம் அமெனம்ஹத் - கிமு 1991 – 1962 - அமெனம்ஹத் பிரமிடு
1. முதலாம் செனுஸ்ரெத் - கிமு 1971 – 1926 - எல்-லிஸ்டு பிரமிடு
1. இரண்டாம் அமெனம்ஹத் -கிமு 1926 - 1895 - வெள்ளைப் பிரமிடு
1. இரண்டாம் செனுஸ்ரெத் - கிமு 1897 – 1878 - எல்-லகூன் பிரமிடு
1. மூன்றாம் செனுஸ்ரெத் - கிமு 1878 – 1839 - தச்சூர் பிரமிடு
1. மூன்றாம் அமெனம்ஹத் - கிமு 1860 – 1814 -கருப்பு பிரமிடு
1. நான்காம் அமெனம்ஹத் - கிமு 1815 – 1806 - தெற்கின் மஸ்குனா பிரமிடு
1. அரசி சோபெக்நெபரு - கிமு 1806 – 1802 - வடக்கின் மஸ்குனா பிரமிடு

சிற்பம், கிமு 1800]]  

## பண்டைய எகிப்திய இலக்கியம்

எகிப்தின் பனிரெண்டாம் வம்சத்தவர், எகிப்தை ஆண்ட பார்வோன்களை பெயர்களை பாபிரஸ் காகிதத்தில் எழுதப்பட்ட குறிப்புகள் பல நமக்காக பாதுகாத்து வைத்தனர்.  

## பண்டைய எகிப்திய வம்சங்கள்
- பண்டைய எகிப்திய பாரோக்கள்
- பண்டைய எகிப்திய அரசமரபுகள்
- வரலாற்றுக்கு முந்தைய எகிப்து

## பண்டைய எகிப்தின் வரலாற்றுக் கால வரிசை
- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# கூடுவாஞ்சேரி தொடருந்து நிலையம்


## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, கூடுவாஞ்சேரி தொடருந்து நிலையத்தை புதுப்பிக்கும் பணிக்கு 21 கோடி ரூபாய் ஒதுக்கப்பட்டுள்ளது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# ஜோகிந்திரநாத் மண்டல்



**ஜோகிந்தார் நாத் மண்டல்** (**Jogendra Nath Mandal**) (; 29 சனவரி 1904 – 5 அக்டோபர் 1968), புதிய பாகிஸ்தான் நாட்டின் முதல் சட்டம் & நீதித் துறை அமைச்சராக 15 ஆகஸ்டு 1947 முதல் 8 அக்டோபர் 1950 முடிய மூன்று ஆண்டுகளுக்கும் மேலாக பணியாற்றியவர். பட்டியல் வகுப்பைச் சேர்ந்தவர். மேலும் காமன்வெல்த் & எல்லை விவகாரங்களுக்கான அமைச்சராகவும் பணியாற்றியவர். மேலும் பாகிஸ்தான் நாட்டின் பட்டியல் வகுப்பினரின் தலைவராகவும் இருந்தவர்.  

ஜோகிந்திரநாத் மண்டல் மூன்று ஆண்டுகளுக்குப் பின்னர், 1950-இல் பாகிஸ்தான் நாட்டில் வாழும் பட்டியல் வகுப்பு இந்துகளுக்கு எதிராக, பாகிஸ்தான் அரசின் பிற்போக்குத்தனமான செயல்பாடுகளைக் கண்டித்து, தனது பதவி விலகல் கடிதத்தை எழுதி வைத்து விட்டு பாகிஸ்தானிலிருந்து வெளியேறி, இந்தியாவில் அடைக்கலம் அடைந்தார். இந்தியாவின் மேற்கு வங்காள மாநிலத்தில் வாழ்ந்த ஜோகிந்தர்நாத் மண்டல் 1968-இல் மறைந்தார். இவர் நாமசூத்திரர் வகுப்பில் பிறந்தவர்.
# டிரினிட்டி மகளிர் கல்லூரி


**டிரினிட்டி மகளிர் கல்லூரி** என்பது பெரியார் பல்கலைக்கழகத்தின் இணைவு பெற்ற கல்லூரி. இக்கல்லூரி நாமக்கல், தமிழ்நாட்டில் அமைந்துள்ளது.  
## அறிமுகம்
டிரினிட்டி கல்விக்கழக அறக்கட்டளையால் இக்கல்லூரி 2000ஆம் ஆண்டு தொடங்கப்பட்டது. மகளிருக்கு தரமான உயர்கல்வியை வழங்குவதை நோக்கமாகக்கொண்டு இக்கல்லூரி தொடங்கப்பட்டது.  
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.  
### இளங்கலைப் படிப்பு
- தமிழ்,
- ஆங்கிலம்,
- பொருளியல்,
- வணிகவியல்.
### முதுகலைப் படிப்பு
- தமிழ்,
- ஆங்கிலம்,
- வேதியியல்,
- தாவரவயில்,
- இயற்பியல்.
### ஆராய்ச்சிப் படிப்புகள்
### ஆய்வியல் நிறைஞர்
- ஆங்கிலம்,
- வணிகவியல்,
- கணிப்பொறி அறிவியல்.
### முனைவர் பட்டப்படிப்புகள்
- தமிழ்,
- வணிகவியல்,
- கணினி அறிவியல்.
# பாக்ஸ்ஃபையர்

**பாக்ஸ்ஃபயர்** (*Foxfire*), **தேவதை தீ** அல்லது **சிம்பன்சி தீ** என்றும் அழைக்கப்படுவது, மட்கும் மரத்தில் இருந்து உருவாகும் சில வகை பூஞ்சைகளால் உருவாக்கப்பட்ட உயிரொளிர்வு ஆகும். நீல- பச்சை ஒளிர்வுக்கு லூசிஃபெரேஸ், ஒரு ஆக்ஸிஜனேற்ற நொதி காரணமாக உள்ளது, இது லூசிஃபெரினுடன் வினைபுரியும் போது ஒளியை வெளியிடுகிறது. இந்த ஒளி உமிழும் பூஞ்சைகள் குறித்து பண்டைய காலங்களிலிருந்து அறியப்படுகிறது. என்றாலும் இது ஆதாரபூர்வமாக 1823 இல் தீர்மானிக்கப்பட்டது.  

## விளக்கம்
பாக்ஸ்ஃபயர் என்பது மட்கும் மரங்களில் இருக்கும் சிலவகை பூஞ்சைகளால் உருவாக்கப்படும் உயிரொளிர்வு ஆகும. இது பனெல்லஸ் ஸ்டிப்டிகஸ், ஓம்பலோட்டஸ் ஒலியாரியஸ், ஓம்பலோட்டஸ் நிடிஃபார்மிஸ் உள்ளிட்ட பல பூஞ்சை உயிரினங்களில் நிகழ்கிறது. நீல-பச்சை ஒளிர்வானது இதற்கு காரணம் லூசிஃபெரேஸ், என்னும் ஒரு ஆக்ஸிஜனேற்ற நொதி ஆகும். இது லூசிஃபெரினுடன் வினைபுரியும் போது ஒளியை வெளியிடுகிறது. பூச்சிகளைக் கவர்ந்து இனப்பெருக்கம் செய்யவே இது ஒளிர்கிறது என்று சிலர் நம்புகிறார்கள், அல்லது தன்னை உண்ணும் விலங்குகளுக்கு எச்சரிக்கைவிடுக்கவே இவ்வாரு ஒளிர்வதாகவும் சொல்லப்படுகிறது, சில நச்சு அல்லது விரும்பத்தகாத விலங்கு இனங்கள் பிரகாசமான வண்ணங்களில் காட்சியளிப்பது போன்றது இது ஆகும். பொதுவாக இதில் இருந்து வரும் ஒளியின் வெளிச்சம் மிகவும் மங்கலானதாக இருந்தாலும், சில சந்தர்ப்பங்களில் புத்தகம் படிக்கக்கூடிய அளவுக்கு போதுமான வெளிச்சம் அரிதாக கிடைப்பது உண்டு.  

## வரலாறு
பாக்ஸ்ஃபைரின் குறித்த மிகப் பழமையான பதிவானது கி.மு., 382 இல் அரிசுட்டாட்டில் எழுதியது ஆகும். இந்த குறிப்புகளிள் நெருப்பைப் போலன்றி, தொடுவதற்கு குளிர்ச்சியாக இருந்த ஒரு ஒளியைக் குறிக்கின்றன. ரோமானிய சிந்தனையாளர் மூத்த பிளினி ஆலிவ் தோப்புகளில் ஒளிரும் மரத்தையும் குறிப்பிட்டுள்ளார்.  

ஆரம்பகால நீர்மூழ்கிக் கப்பல்களில் காற்றழுத்தமானி மற்றும் திசைகாட்டி ஆகியவற்றின் ஊசிகளை ஒளிரச் செய்ய பாக்ஸ்ஃபயர் பயன்படுத்தப்பட்டது.  

"பாக்ஸ்ஃபயர்" என்ற பெயரில் உள்ள பாக்ஸ் என்ற சொல்லானது பழைய பிரஞ்சு மொழிச் சொல்லான *fols* இருந்து தோன்றியது *fols* என்ற சொல்லின் பொருள் "நரி" என்ற பெயரைக் காட்டிலும் "பொய்" என்று பொருள்படும். இருப்பினும், இதுபோன்ற நெருப்புகளுடன் நரிகளின் தொடர்பு பரவலாக உள்ளது, மேலும் இது ஜப்பானிய நாட்டுப்புறக் கதைகளிலும் குறிப்பிடப்படுகிறது.
# வனவாசி கல்யாண் ஆசிரமம்



**வனவாசி கல்யாண் ஆசிரமம்** (**Vanavasi Kalyan Ashram**) இந்தியாவின் வாழும் மலைவாழ் பழங்குடி மற்றும் உள்நாட்டுப் பழங்குடி சமூக மக்களின் உடல் நலம் மற்றும் கல்வி முன்னேற்றத்திற்குச் செயல்படும் தன்னார்வத் தொன்ண்டு நிறுவனம் ஆகும். இதன் கிளைகள் இந்தியா முழுவதும் செயல்படுகிறது. இதன் தலைமையிடம் சத்தீஷ்கர் மாநிலத்தில் உள்ள ஜஷ்பூர் நகரம் ஆகும். 1952-இல் இதனை நிறுவியவர் இரமா காந்த் தேஷ்பாண்டே ஆவார்.  
இந்நிறுவனத்தின் தாய் அமைப்பு ராஷ்டிரிய சுயம்சேவாக் சங்கம் ஆகும்.  
இந்நிறுவனம் நகரங்களிலிருந்து தொலைதூரத்தில் உள்ள கிராமபுறங்கள் மற்றும் மலைவாழ் குடியிருப்புகளில் வேளாண்மை, உடல் நலம், கல்வி வசதிகள் வழங்குகிறது.
# ராஜஸ்ரீ வாரியர்


**ராஜஸ்ரீ வாரியர்** ஒரு பாரத நாட்டிய நடனக் கலைஞர் , கல்வியாளர் மற்றும் ஊடக நபர் ஆவார். இவர் மலையாள மொழி எழுத்தாளர் மற்றும் பாடகராக உள்ளார். இவர், இசைத் துறையில் மேற்கொள்ளப்பட்ட வர்ணங்களின் இரட்டை படிவங்கள் (தானா வர்ணங்கள் மற்றும் பாத வர்ணங்கள்) குறித்த ஆராய்சிக்காக, முனைவர் பட்டம் பெற்றுள்ளார். பரத நாட்டியம், கர்நாடக இசை மற்றும் சோதனை திரையரங்கு போன்றவற்றில் அதிக முக்கியத்துவம் செலுத்தும் 'உத்தரிகா - கலைகளின் பயிற்சி மையம்' என்ற அமைப்பின் நிறுவனர் ஆவார். மேலும், இவர் ஏப்ரல் 2016 முதல் கேரள சங்கீத நாடக அகாதமியின் நிர்வாக உறுப்பினராக உள்ளார்.  

## ஆரம்பகால வாழ்க்கை மற்றும் கல்வி
ராஜஸ்ரீ வாரியர் இந்தியாவின் கேரளாவிலுள்ள திருவனந்தபுரத்தில் பிறந்து வளர்ந்தார். இவர், வி. மைதிலி மற்றும் ஜெயந்தி சுப்பிரமணியம் ஆகியோரிடம் பரதநாட்டியம் கற்றுக்கொண்டார். இவர் முல்லமுடு ஹரிஹர ஐயர், பெரும்பாவூர் ஜி. ரவீந்திரநாத், பராசல பொன்னம்மாள் மற்றும் பி சசிகுமார் ஆகியோரிடம் கர்நாடக இசை பயிற்சி பெற்றார். ராஜஸ்ரீ வாரியர் பத்திரிகைத் துறையில் முதுகலை பட்டயப்படிப்பை பெற்றுள்ளார்.  

## தனிப்பட்ட வாழ்க்கை
ராஜஸ்ரீ அனில் எஸ் நாயர் என்பவரை மணந்தார். இவருக்கு, லாவண்யா என்கிற ஒரு மகள் உள்ளார்.  

## தொழில்

### பரதநாட்டிய நடனம்
ராஜஸ்ரீ, இந்தியாவிலும் வெளிநாட்டிலும் பல முக்கிய இடங்களில் நிகழ்ச்சிகளை வழங்கியுள்ளார். இவரது நடன தயாரிப்புகள் மூலமாக, இவருக்கு நடனத்தில் இருக்கும் ஆழமான அறிவு மற்றும் படைப்பு திறனைக் காண முடிகிறது.  

### ஊடகம்
பிரபலமான மலையாள தொலைக்காட்சி ஏசியாநெட்டில் காலை நிகழ்ச்சியான 'சுப்ரபாதம்' என்னும் நிகழ்ச்சியை நான்கு ஆண்டுகளாக தொடர்ந்து தொகுத்து வழங்கினார். இதனால், கேரளாவில், வாரியர் என்பது வீட்டுப் பெயரானது. இந்த நிகழ்ச்சி மூலமாக கேரளாவில் மிகவும் பிரபலமடைந்தார். மேலும், இவர், தூர்தர்ஷன் கேரளா, அமிர்தா டிவி மற்றும் ஏசியானெட் ஆகியவற்றில் பல நிகழ்ச்சிகளை தொகுத்து, திரைக்கதை எழுதி தயாரித்துள்ளார்.  

## வெளியீடுகள்
வாரியர், இரண்டு நூல்களை எழுதியுள்ளார். இவர் எழுதிய 'நர்த்தகி' என்னும் நூலை 2013 இல் டி.சி. புக்ஸ் நிறுவனம் வெளியிட்டது. 'நிருத்தகலா' 2011 இல் சிந்தா பதிப்பகத்தால் வெளியிடப்பட்டது.
# ஆலுவா சிவராத்திரி விழா


**ஆலுவா சிவராத்திரி விழா** (*Aluva Sivarathri festival*) என்பது இந்திய மாநிலமான, கேரள மாநிலத்தின், ஆலுவாவில் உள்ள ஆலுவா மகாதேவர் கோயிலில் கொண்டாடப்படும் சிவராத்திரி விழா ஆகும். ஆலுவாவில் கொண்டாடப்படும் சிவராத்திரி விழாவானது கேரளத்தில் மிகவும் பிரபலமாகும். பிப்ரவரி - மார்ச் மாதங்களில் மலையாள மாதமான கும்பம் மாதத்தில் சிவராத்திரி பண்டிகை கொண்டாபட்டடுகிறது.  

பெரியாறு ஆற்றின் கரையில் உள்ள சிவன் கோவிலில் ஆலுவா சிவராத்திரி கொண்டாடப்படுகிறது, இந்த இடம் **அலுவா மணல் புரம்** ( மணல் தரை) என்று அழைக்கப்படுகிறது. இந்த ஆற்றின் கரையோர மக்கள் வண்ண விளக்குகளால் ஆற்றின் கரைகளை அலங்கரிப்பது கண்கொள்ளா காட்சியாகும். பக்தர்கள் விடியவிடிய விழித்திருந்து சிவனை வழிபடுகின்றனர்.  

சிவராத்திரியின் புனித இரவைத் தொடர்ந்து காலையில் யாத்ரீகர்கள் தங்கள் மூதாதையர்களுக்கு பித்ரு தர்ப்பணம் (நீர்தார் சடங்கு) செய்கின்றனர். பெரியாறு, ஆலுவா மணல் புரம் கரைக்கு அருகில், மக்கள் பொருட்களை வாங்குவதற்கான, கடைகள், கண்காட்சிகள், குழந்தைகள் மற்றும் பெரியவர்களுக்கான சாகச சவாரிகள் போன்ற பல தற்காலிக வணிக நடவடிக்கைக்கான கடைகள் நிறுவப்படும். பித்ரு தர்ப்பணத்துக்குப் பிறகு இது இரண்டு வாரங்களுக்கு இருக்கும்.  

இந்த திருவிழா சிவபெருமானின் நினைவாக கொண்டாடப்படுகிறது.  

## படக்காட்சியகம்
# தாரோன் மக்கள்


**தாரோன்** (Taron) என்பவர்கள் மியான்மரின் வடக்கு காசின் மாநிலத்தில் இமயமலை அடிவாரத்தில் உள்ள ஒரு சிறிய இனக்குழுவாகும். இவர்களின் மக்கள் தொகை அடிப்படையில் இவர்கள் முற்றிலும் மறைந்து போகும் அபாயத்தில் உள்ளனர். இவர்கள் "ஆசிய பிக்மிகள்" என்றும் குறிப்பிடப்படுகின்றனர். இவர்கள் 1880 களில் திபெத்திலிருந்து மியான்மருக்கு குடிபெயர்ந்த தெருங் என அழைக்கப்படும் சீனாவில் குவிந்த ஒரு இனக்குழுவிலிருந்து வந்தவர்கள் என்றும் கூறப்படுகிறது .  

மத்திய ஆப்பிரிக்காவின் பிக்மிகள் மற்றும் தென்கிழக்காசியாவின் நெக்ரிடோக்களைப் போலவே, தாரோன்களும் மிகச் சிறிய உருவத்தை கொண்டவர்கள். சராசரியாக 129.5 செ.மீ (4 அடி மற்றும் 3 அங்குலங்கள்) இருப்பார்கள்.  

## பரிணாம வரலாறு
தாரோன்கள் தங்கள் பெயரை தங்கள் அசல் தாயகமான தாரோன் ஆற்றின் பெயரிலிருந்து (தெரோங் / துலோங்) பெற்றுள்ளனர். சுமார் 200 ஆண்டுகளுக்கு முன்பு தங்கள் அசல் தாயகத்தை விட்டு வெளியேறிய தாரோன்கள், தாலர்கா மலைப்பாதை வழியாக மியான்மர் பகுதிக்கு சென்றனர். புட்டாவோ மாவட்டத்தின் நாங் முன் நகரத்தில் உள்ள அடுன்லாங் நதி பள்ளத்தாக்கிலுள்ள காசின் மாநிலத்தில் இவர்கள் குடியேறினர். இந்த நிலப்பரப்பு அடர்த்தியான காடுகள் மற்றும் கடினமான நிலப்பரப்பைக் கொண்டிருந்தது. இதில் நீரோடைகள் மற்றும் பனி மூடிய மலைகள் உள்ளன, மேலும் அவை நீல செம்மறியாடு மற்றும் இலை மான் போன்ற அரிய காட்டு விலங்குகளின் தாயகமாகும்.  

1960 களில், ஒரு பர்மிய ஆராய்ச்சி பயணக்குழு 50 க்கும் மேற்பட்ட தூய-இரத்த பிக்மிகளைக் கண்டறிந்தது. மேலும் கிரட்டினிசம், மனநல குறைபாடு, முன்கழுத்துக் கழலை மற்றும் பிற உடல் மற்றும் மன நோய்கள் போன்றவை அங்கு காணப்பட்டிருந்தாலும், சமூகம் தன்னைத் தக்க வைத்துக் கொள்ளும் என இவர்கள் உணர்ந்தனர்.  

காசின் மாநில அமைதி மற்றும் மேம்பாட்டு அமைப்பால் 1997 ஆம் ஆண்டு நியமிக்கப்பட்ட களப் பணியாளர்களால், தாரோன்களில் எட்டு நபர்கள் மட்டுமே எஞ்சியிருப்பது தெரியவந்தது. இது இன்று உலகில் அழிந்துவரும் மிகவும் ஆபத்தான மனித இனங்களில் ஒருவராக தாரோனை உருவாக்குகிறது.  
<sup data-ve-ignore="true">&#x5B; *<span title="This claim needs references to reliable sources. (April 2013)">மேற்கோள் தேவை</span>* &#x5D;</sup>  
ஆலன் ராபினோவிட்சு என்பவர் 1990களின் பிற்பகுதியில் தாரோன் பிக்மிகளைப் பற்றி அறிய அவர்கள் கிராமத்திற்குச் சென்றார். அங்கு தூய்மையான ரத்தத்தில் மீதமுள்ள இளைய வயது 39 வயதான தாவி என்ற ஒரு தாரோனை கண்டுபிடித்தார். எந்தவொரு காரணமும் இல்லாமல், தாரோன் குழந்தைகள் பெருகிய முறையில் கடுமையான பிறப்பு குறைபாடுகளுடன் பிறக்கிறார்கள் என்று விளக்கினார். தாரோன் மூதியவர்கள் அவர்களின் இனம் அழிந்து போகும் என்று முடிவு செய்தனர். ராபினோவிட்சின் வருகையைத் தொடர்ந்து 2003 ஆம் ஆண்டில் கலிபோர்னியா அறிவியல் கழகத்தின் மானுடவியலாளர் பி. கிறிஸ்டியன் கிளீகர் அங்கு சென்றார். பல தாரோன் / துலோங் மக்கள் அங்கு வசித்து வந்ததால், மனைவியைத் தேடுவதற்காக திபெத் அல்லது யுன்னானுக்குப் பயணம் செய்வதாக தாவி அறிவித்தார்.  

## தெருங் மக்களுடன் தொடர்பு
சீனாவின் யுன்னானில் உள்ள துலோங் பள்ளத்தாக்கில் வசிக்கும் தெருங் மக்களிடமிருந்து தாரோன் மக்கள் வந்தவர்கள் என்று ரிச்சர்ட் டி. ஃபிஷர் முன்மொழிந்தார். பள்ளத்தாக்கிற்குள் நிறுவப்பட்ட ஆறு கிராமங்களில் தற்போது சுமார் 5,000 இன தெருங் மக்கள் வாழ்கின்றனர். இது கிளீகரின் ஆராய்ச்சியை அடிப்படையாகக் கொண்டது.  

இரு இனங்களுக்கிடையிலான மரபணு ஒற்றுமைகள் காணப்படுகின்றன. மேலும் அனைத்து தாரோன் மக்களும் 1880 களில் திபெத்திலிருந்து மியான்மருக்கு குடிபெயர்ந்த மூன்று தெருங் மக்களிடமிருந்து வந்துள்ளவர்கள் என்று கூறப்படுகிறது.
# முதலாம் அர்தசிர்


மகுடம் வழங்கும் சிற்பம்]]  

**முதலாம் அர்தசிர்** (**Ardashir I** or **Ardeshir I**) இவர் கிபி 224-இல் பாரசீகத்தின் பார்த்தியப் பேரரசர் நான்காம் அரதபனாசை வென்று சாசானியப் பேரரசை நிறுவியவர் என அறியப்படுகிறார். . இவர் தன்னை **மன்னாதி மன்னன்** (ஷா இன் ஷா) அறிவித்துக் கொண்டார்.முதலாம் அரதசிர் சாசானியப் பேரரசை கிபி 224 முதல் கிபி 242 முடிய 18 ஆண்டுகள் ஆண்டார். பேரரசர் அர்தசிர் தன்னை பாரசீகக் கடவுள் அகுரா மஸ்தாவின் அருள் பெற்றவர் என நிறுவினார். சொராட்டிரிய நெறி பாரசீகப் பெரும் கடவுள் அகுரா மஸ்தா பேரரசர் அர்தசீருக்கு, குதிரை மீதமர்ந்தவாறே மகுடம் வழங்குவது போன்ற சிற்பத்தை பாறையில் செதுக்கினார்.  

## இதனையும் காண்க
- அகாமனிசியப் பேரரசு
- பார்த்தியப் பேரரசு
# இந்திரசீல குகை



**இந்திரசீல குகை** (**Indrasila Guha** or **Indrasaila Cave**), பௌத்த தொன்மவியலில் கௌதம புத்தர் இக்குகையில் சில காலம் தியானம் செய்வதற்காக வாழ்ந்தார். இக்குகைக்கு வருகைபுரிந்த இந்திரனுக்கு கௌதம புத்தர்  
சுத்த பீடகத்தை அருளியதாக கருதப்படுகிறது.  

## இதனையும் காண்க
- பௌத்த தொல்லியற்களங்கள்
- பௌத்த யாத்திரைத் தலங்கள்
# கால் கடோட்



**கால் கடோட்-வர்சனோ** (, ) (பிறப்பு: ) என்பவர் இஸ்ரேல் நாட்டு நடிகை ஆவார். இவர் தனது 18 வயதில் மிஸ் இஸ்ரேல் 2004 என்ற பட்டத்தை வென்றார். பின்னர் இவர் இசுரேலிய பாதுகாப்புப் படையில் போர் உடற்பயிற்சி பயிற்றுவிப்பாளராக இரண்டு ஆண்டுகள் பணியாற்றினார். அதன் பிறகு இவர்தனது மாதிரி நடிகை மற்றும் நடிப்பு வாழ்க்கையை தொடங்கினார்.  

இவர் 2009 ஆம் ஆண்டு ஃபாஸ்ட் அண்ட் ஃப்யூரியஸ் என்ற திரைப்படத்தில் 'ஜிசெல் யசார்' என்ற கதாபாத்திரம் மூலம் திரைப்படத்துறையில் அறிமுகமானார். அதை தொடர்ந்து டேட் நைட் (2010), நைட் அண்டு டே (2010), பாசுடு பைவ் (2011), பாஸ்ட் அன்ட் பியூரியஸ் 6 (2013), பியூரியஸ் 7 (2015) போன்ற பல திரைப்படங்களில் நடித்துள்ளார்.  

இவர் 2015 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் வொண்டர் வுமன் என்ற கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.  

இவர் உள்ளூர் ஊடகங்களால் "மிகப்பெரிய இஸ்ரேலிய சூப்பர் ஸ்டார்" என்று அழைக்கப்படும் கடோட் 2018 ஆம் ஆண்டில் டைம் டைம் (இதழ்) மூலம் உலகின் மிகவும் செல்வாக்கு மிக்க 100 நபர்களின் பட்டியலில் சேர்க்கப்பட்டார், மேலும் உலகின் அதிக சம்பளம் வாங்கும் நடிகைகளின் வருடாந்திர தரவரிசையில் இரண்டு முறை இடம்பிடித்துள்ளார்.  

## திரைப்படங்கள்
| ஆண்டு | தலைப்பு | பாத்திரம் |
| --- | --- | --- |
| 2009 | ஃபாஸ்ட் அண்ட் ஃப்யூரியஸ் | ஜிசெல் யசார் |
| 2010 | டேட் நைட் | நடான்யா |
| 2010 | நைட் அண்டு டே | நவோமி |
| 2011 | பாசுடு பைவ் | ஜிசெல் யசார் |
| 2013 | பாஸ்ட் அன்ட் பியூரியஸ் 6 | ஜிசெல் யசார் |
| 2014 | கிக்கிங் அவுட் சொஷ்சனா | மிரிட் பென் ஹருஷ் |
| 2015 | பியூரியஸ் 7 | ஜிசெல் யசார் |
| 2016 | பேட்மேன் எதிர் சூப்பர்மேன்: டான் ஆஃப் ஜஸ்டிஸ் | டையானா பிரிண்சு / வொண்டர் வுமன் |
| 2016 | கிறிமினல் | ஜில் போப் |
| 2016 | கீப்பிங் அப் வித் தி ஜோனேசெஸ் | நாடலீ ஜோன்சு |
| 2016 | டிரிப்பில் 9 | எலீனா விலாஸ்லாவ் |
| 2017 | வொண்டர் வுமன் | டையானா பிரிண்சு / வொண்டர் வுமன் |
| 2017 | ஜஸ்டிஸ் லீக் | டையானா பிரிண்சு / வொண்டர் வுமன் |
| 2018 | ரால்ப் பிரேக்சு த இன்டர்நெட் | ஷாங்க் (குரல்) |
| 2019 | பிட்டுவேன் டூ பேர்ன்சு:த மூவி | அவராக |
| 2020 | வொண்டர் வுமன் 1984 | டையானா பிரிண்சு / வொண்டர் வுமன் |
| 2020 | டெத் ஆன் த மைல் | லின்னெட் ரிட்ஜ்வே-டாயில் |
| 2021 | ரெட் நோட்டீஸ் |  |
# விக்கிப்பீடியா:விக்கி பெண்களை நேசிக்கிறது- தெற்காசியா 2020/கட்டுரைகள்

பவுண்டைன் கருவி கிடைக்கும் வரை இப்பக்கத்தில் நீங்கள் உருவாக்கிய/மேம்படுத்திய கட்டுரைகளைப் பதிவு செய்யவும்.  

## பார்வதிஸ்ரீ
1. இலங்கையின் நடனங்கள்
1. சாவ் நடனம்
1. மேற்கு வங்கத்தின் முகமூடிகள்
1. இராகினி திரிவேதி
1. கர்நாடகாவின் நாட்டுப்புறக் கலைகள்
1. கன்னியர் களி
1. கிருஷ்ணனாட்டம்
1. பிரகலாத நாடகம்
1. சாவ் முகமூடி
1. பட்டாச் சித்ரா
1. இராமலீலை

## வசந்தலட்சுமி

1. தீபா சசீந்திரன்
1. விதாபாய் பாவ் மங் நாராயண்காங்கர்
1. அமினா தில்பாசி
1. குலாப் பாய்
1. சுரிந்தர் கவுர்
1. சவிதா சாஸ்திரி
1. எலிசபெத் புர்ச்செனல்
1. மலாலாய் மைவந்த்
1. வராகி
1. மாய் பாகோ
1. அல்டா கார்போர்க்
1. சஞ்சுக்தா பனிகிரகி
1. கஸ்தூரி பட்டனாய்க்
1. சக்தி
1. மஞ்சரி சதுர்வேதி
1. சுமிதா இராஜன்
1. மீனாட்சி சித்தரஞ்சன்
1. ஹேமா சவுத்ரி
1. சுகன்யா இரகுமான்
1. கனக் ரெலே
1. கிருஷ்ண பிரபா

## அருளரசன்
1. பத்ரகாளி
1. பவானி (இந்து தெய்வம்)
1. தீஜான் பாய்
1. மலட்டம்மா
1. பார்வதி பாவுல்
1. ஷோவான நாராயண்
1. தாரா பீயர்
1. ஹிரா தேவி வைபா
1. மாலிகா பக்கராஜ்

## பாத்திமா ரினோசா
1. சித்தாரா
1. அனிமா சவுத்ரி
## காந்திமதி
1. லதா படா

## தமிழ்ப்பரிதி மாரி
1. கம்பரி தேவி
1. தாரோஜி எர்ரம்மா
## ஸ்ரீசக்தி
1. கீதாஞ்சலி சர்மா

## ஆறுமுகி
1. பாலின இருமை
1. பாலின வரலாறு
1. பாலினப் பாத்திரம்
# லோரியன் தங்கை



**லோரியன் தங்கை** (**Loriyan Tangai**) ஆப்கானிஸ்தான் நாட்டின் பண்டைய காந்தாரப் பகுதியில் அமைந்த பௌத்த தொல்லியல் களம் ஆகும். இத்தொல்லியல் களத்தில் 1896—இல் அலெக்சாண்டர் கட்டி தலைமையில் நடைபெற்ற அகழ்வாய்வுவின் போது, கிபி இரண்டாம் நூற்றாண்டின் கௌதம புத்தரின் பல சிற்பங்களும், தூபிகளும் கண்டெடுக்கப்பட்டது. அவைகள் கல்கத்தாவில் உள்ள இந்திய அருங்காட்சியகத்தில் உள்ளது.  

## "318ஆம் ஆண்டின்" புத்தர்

## படக்காட்சிகள்

## இதனையும் காண்க
- பௌத்த தொல்லியற்களங்கள்
# யார்? (பருவம் 3)



**யார்? (பருவம் 3)** என்பது 17 பெப்ரவரி 2020ஆம் ஆண்டு முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பான பரபரப்பூட்டும் மர்ம தொலைக்காட்சி தொடர் ஆகும். இந்த தொடரின் கதை உல்லாசப் பயணத்திற்கு செல்லும் 6 பேர்களை கடத்தும் அந்த மர்ம மனிதர் யார்? எதற்காக கடத்தினார்கள் என்பது தான் கதை. இந்த தொடர் ஏப்ரல் 20, 2020 இல் 25 அத்தியாயங்களுடன் நிறைவு பெற்றது.
# ஹுமாயூன் ஷம்ஸ் கான்



**ஹுமாயூன் ஷம்ஸ் கான்** (22 பெப்ரவரி 1991) என்பவர் ஆப்கானித்தானில் பிறந்த கனடிய நடிகர், மாதிரி, தொலைக்காட்சி தயாரிப்பாளர் மற்றும் தொலைக்காட்சி தொகுப்பாளர் ஆவார். இவர் கனடா, ஆப்கானித்தான் மற்றும் பாலிவுட் திரைப்படங்களில் பணிபுரிந்து வருகின்றார். இவர் பாலிவுட் திரைப்படங்களான டோர்பாஸ் மற்றும் மெஹ்ரூம் என்ற திரைப்படங்களில் நடித்துள்ளார்.  

இவர் 2012ஆம் ஆண்டு தி டோல் என்ற திரைப்படத்தின் மூலம் நடிப்புத்துறைக்கு அறிமுகமானார், அதை தொடர்ந்து பிரேக்கிங் த லா (2013), சைக்கிள் (2014) போன்ற திரைப்படங்களில் நடித்துளளார். 2016 ஆம் ஆண்டு முதல் ஆப்கானிஸ்தான் சூப்பர் ஹீரோ படமான ஃபேஸ்லெஸில் என்ற திரைபபடத்தில் சமீர் என்ற வேடத்தில் வேடத்தில் நடித்தார். இவரே முதல் ஆப்கானிஸ்தான் சூப்பர் ஹீரோ நடிகரும் ஆவார். 2017 ஆம் ஆண்டு சஞ்சய் தத் நடித்த பாலிவுட் திரைப்படமான டோர்பாஸ் என்ற திருப்பப்படத்தில் நடித்துள்ளார்.
# பழைய காந்தாரம்

மேற்கில் பழைய காந்தார நகரத்தின் சிதிலங்கள்]]  

அழித்த பழைய காந்தாரத்தின் சிதிலமடைந்த அரண்மனையின் புகைப்படம், ஆண்டு 1881]]  

**பழைய காந்தாரம்** (**Old Kandahar**) (locally known as **Zorr Shaar**; , ஆப்கானித்தானில் தென்கிழக்கே அமைந்த கந்தககார் மாகாணத்தின் தலைநகரான தற்கால காந்தாரத்திற்கு வெளிப்புறத்தில் அமைந்துள்ளது. கிமு 330-இல் இப்பழைய காந்தார நகரத்தை **அலெக்சாண்டிரிய அரச்சோசியா** எனும் பெயரில் (Alexandria Arachosia) நிறுவியவர் பேரரசர் அலெக்சாந்தர் ஆவார். கடந்த 2,000 ஆண்டுகளாக இப்பழைய காந்தார நகரம் பல இராச்சியங்களின் தலைநகராக இருந்துள்ளது. மேலும் இந்நகரம் மௌரியப் பேரரசு (கிமு 322 –185), இந்தோ சிதியன் பேரரசு (கிமு 200 – கிபி 400), சாசானியப் பேரரசு, ராசிதீன் கலீபாக்கள், சாமனித்து பேரரசு, சபாரித்து வம்சம், கசானவித்து வம்சம், கோரி வம்சம், தைமூர், சபாவித்து வம்சம் மற்றும் பல வம்சத்வர்களின் ஆட்சியில் இருந்துள்ளது.  

சிந்துவெளி நாகரிகத்திற்கும் பெரிய ஈரானுக்கும் நடுவில் அமைந்த இப்பழைய காந்தார நகரம் தெற்காசியாவின் மிக முக்கியமான இராணுவ மையமாக விளங்கியது. இந்தியத் துணைக்கண்டத்திற்கும், பண்டைய அண்மை கிழக்கு, பாரசீக வளைகுடா மற்றும் நடு ஆசியாவிற்கும் இடையே முக்கிய வணிகத் தடமாக விளங்கியது.இப்பழைய காந்தார நகரத்தை ஒரு போரின் போது, கிபி 1738-இல் அப்சரித்து வம்சத்தின் பேரரசர் நாதிர் ஷா அழித்தார்.  

1750-இல் அகமது ஷா துரானி இப்பழைய நகரத்திற்கு அருகில் தற்போதைய காந்தார நகரத்திற்கு அடிக்கல் நாட்டி, துராணிப் பேரரசின் தலைநகராக மாற்றினார்.  

இந்நகரம் வேதகால ஆரியர்களின் குடியிருப்புகளில் ஒன்றாக விளங்கியது. பேரரசர் கனிஷ்கர் ஆடசியின் போது காந்தாரத்தில் பௌத்தம் நன்கு பரவியது.  

## மகாபாரதத்தில்
மகாபாரதத்தில் வரும் காந்தார நாட்டின் தலைநகராக விளங்கியது காந்தாரம் ஆகும். காந்தார இளவரசி காந்தாரியை மணந்தவர், வட இந்தியாவின் குரு நாட்டின் இளவரசர் திருதராஷ்டிரன் ஆவார். காந்தார நாட்டின் இளவரசர் சகுனி ஆவார்.  
## அசோகரின் காந்தாரக் கல்வெட்டுக்கள்

அசோகர் கிரேக்கம் மற்றும் பிராகிருத மொழியில் பழைய காந்தார நகரத்தில் கிடைத்துள்ளது.  

## இதனையும் காண்க
- அசோகரின் காந்தாரக் கல்வெட்டுகள்
- கந்தகார் மாகாணம்
- காந்தாரம்
# ஜின்னி மஹி



**ஜின்னி மஹி** (Ginni mahi பிறப்பு: நவம்பர் 26, 1999) இவர் ஓர் இந்திய பஞ்சாப் நாட்டுப்புற இசை கலைஞர், கலாச்சார இசை மற்றும் சொல்லிசை பாடகர் ஆவார். *ஃபன் பாபா சாஹிப் டி* மற்றும் *டேன்ஜர் சமர்* ஆகிய பாடல்கள் மூலம் சமூக வலைத்தளங்களில் பிரபலமாக அறியப்பட்டார். 2018 ஆம் ஆண்டு ஜெர்மனி நாட்டில் நடைபெற்ற உலகளாவிய ஊடக மன்றத்தில் இவர் கலந்துகொண்டார் (GMF 2018). இங்கு இவர் சமூக வேறுபாட்டால் ஒருவரையொருவர் அடிப்பதை எதிர்த்துப் பேசியதற்காக சமத்துவம் மற்றும் சுதந்திரத்தின் இளம் குரல் என அழைக்கப்பட்டார்..  

ஜின்னி மஹி தனது பாடல்களில் லதா மங்கேஷ்கர் மற்றும் சிரேயா கோசல் ஆகியோரின் வழியில் உயர்திரு.அம்பேத்கர் அவர்களின் கருத்துக்களை சொல்ல முயற்சித்தார். இவர் இந்திய நாட்டிற்கு வெளியே ஜெர்மனி, கனடா, கிரீஸ், இத்தாலி மற்றும் அமெரிக்க ஐக்கிய நாடுகளில் தனது பாடல்களை பாடினார். இவர் முதன்முதலில் 2016 ஆம் ஆண்டு டில்லியில் என்டிடிவி தனது நேர்காணல் நிகழ்வில் புர்கா தத்துடன் கலந்துகொண்டார். மேலும் இவர் 2018 ஆம் ஆண்டு டில்லியில் ஆஜ்தாக் தொலைக்காட்சி நிகழ்ச்சியான 'சாகித்யா' நேரடி விவாத நிகழ்ச்சியில் பங்கேற்றார். இவர் இந்திய சமூகத்தில் பெண்களுக்கான நிலை மற்றும் சமத்துவம் பற்றிய கருத்துக்களை பேசி வருகின்றார்.  

## ஆரம்ப வாழ்க்கை
ஜின்னி மஹி 1999 ஆம் ஆண்டு நவம்பர் மாதம் 26 ஆம் நாள் இந்தியாவில் பஞ்சாப் மாநிலத்தில் உள்ள ஜலந்தர் நகரில் ராகேஷ் சந்தர் மஹி மற்றும் பர்ம்ஜித் கௌர் மஹி தம்பதியருக்கு மகளாகப் பிறந்தார். இவர் தன் ஏழாம் வயதிலேயே தனது தந்தைக்கு பாடல்களை பாடி காண்பித்தார். இவருடைய பெற்றோர்கள் தமது அனைத்து குழந்தைகளின் கடைசி பெயராக பாரதி என மாற்றி அமைத்துக் கொண்டனர். இதனால் இவர் தனது மேடை பெயராக *குர்கன்வால் பாரதி* என அழைக்கப்பட்டார். இவர் ஹன்ஸ் ராஜ் மஹிளா மஹா வித்யாலயா கல்லூரியில் இசை படிப்பில் படிக்கிறார். தனது 13வது வயதிலேயே மதம் சார்ந்த பாடல்களை பாடினார். இவர் இசை படிப்பில் முனைவர் பட்டம் பெற விரும்புவதாக கூறியுள்ளார். மேலும் இவர் பாலிவுட் சினிமா துறையில் பின்னணி பாடகியாக வர வேண்டும் என விருப்பம் தெரிவித்துள்ளார்.  

## பாடும் நடை
தனது * டேஞ்சர் சமர் * பாடலின் மூலம் தனது சாதி பெயரான *சமர்* உடன் தொடர்புடைய விரும்பத்தகாத தன்மையை ஒழிக்கவும் அதை மேலும் அதிகாரம் அளிக்கும் பெருமையாக மாற்றுவதையும் அவர் கண்டார். இவரின் முதல் இரண்டு பாடல்களான *குரான் டி டிவானி* மற்றும் *குருபுராப் ஹாய் கன்ஸி வாலி டா* ரவிடாசியா சமூகத்தைச் சேர்ந்த பக்தி பாடல்கள் ஆகும். இவரின் பாடல்கள் அனைத்தும் யார் மனதையும் புண்படுத்தும் வகையில் இல்லாமல் இருக்குமாறு இவரின் பெற்றோர்கள், இசையமைப்பாளர் அமர்ஜித் சிங் மற்றும் ஒளிப்பட இயக்குநர் ராமன் ராஜத் ஆகியோர் உள்ள ஒரு குழுவால் உறுதி செய்யப்படுகிறது.  
## பாடல் வரலாறு
இவர் ஆரம்ப காலத்தில் பக்தி பாடல்களை தேர்வு செய்து பாடி வந்தார். பின் பிரபலமான பிறகு அரசியல் சார்ந்த மற்றும் சாதி பேதங்களுக்கு எதிராக பாடல்களை தற்போது பாடி வருகிறார்.  

### தொகுப்பு பாடல்கள்
- *குரான் டி டிவானி * (2015)
- *குருபுராப் ஹாய் கன்ஸி வாலி டா* (2016)
- *நாட்டுப்புற இணைப்பு பாடல்கள்* (2019)

### தனி பாடல்கள்
- *டேன்ஜர் சமர்* (2016)
- *ஹாக்* (2016)
- *ஃபன் பாபா சாஹிப் டி* (2016)
- *1932 (ஹாக் 2)* (2017)
- *சூட் பாட்டியாலா* (2017)
- *சாலாமான்* (2018)
- *ராஜ் பாபா சாஹிப் டா* (2018)
- *மார்டு டலிர்* (2019)

### மற்ற பாடல்கள்
- தீ ஹான்
- சூட் பாட்டியாலா
- விடுமுறை நாட்கள் (Holidays)
- கீழே பூமிக்கு (Down to Earth)
# இலக்கியத்திலும் கலாச்சாரத்திலும் வீராங்கனைகள்

இலக்கியத்திலும், பிரபலமான கலாச்சாரத்திலும் **வீராங்கனைகள்** (Women warriors in literature and culture ) என்ற சித்தரிப்பு வரலாறு, இலக்கிய ஆய்வுகள், திரைப்பட ஆய்வுகள், நாட்டுப்புற வரலாறு, புராணங்கள் போன்றவற்றில் ஒரு ஆய்வுப் பொருளாகும். பெண் போர்வீரரின் பழமையான உருவம் சில கலாச்சாரங்களில் நடக்கும் ஒரு சாதாரண விஷயத்திற்கு ஒரு எடுத்துக்காட்டாகவும். அதே சமயம் ஒரு மிகைப்படுத்தப்பட்ட ஒரு கருத்தாகவும், போர், வன்முறை, ஆக்கிரமிப்பு ஆகியவற்றை ஆண்பாலினம் மட்டுமே செய்யப்படுவதையும் எதிர்க்கிறது. இந்த வழக்கத்தை மீறும் நிலைப்பாடு பெண் வீராங்கனையை சமூக சக்தியாகவும், பாலின பாத்திரங்களைச் சுற்றியுள்ள பேச்சுகளுக்கான ஒரு முக்கிய விசாரணை தளமாகவும் ஆக்குகிறது.  

## நாட்டுப்புறவியலும் புராணங்களும்

இந்துசமயப் புராணங்களில் அருச்சுனனின் மனைவியான சித்ராங்கதை தனது தந்தையின் படைகளின் தளபதியாகவும் இருந்தார்.  

அமெசான்கள் கிரேக்க புராணத்தில் பெண் வீரர்களின் முழு பழங்குடியினராவர். "அமெசான்" நவீன சமுதாயத்திலும் பண்டைய சமுதாயத்திலும் வீராங்கனைகளுக்கு ஒரு பெயராக மாறியுள்ளது.  

பிரித்தன் புராணங்களில், கோர்தெலியா இராணி தனது சிம்மாசனத்திற்காக பல போட்டியாளர்களை எதிர்த்துப் போராடியுள்ளார். இராணுவத்தை தனிப்பட்ட முறையில் தனது போர்களில் வழிநடத்தியதுடன், இறுதியில் அவர் துக்கத்தால் தற்கொலை செய்து கொள்ளும் வரை, தனது சொந்த குடும்ப உறுப்பினர்களிடமிருந்து தனது ஆட்சியைக் காத்துக்கொண்டார். பண்டைய பிரித்தன் வரலாற்றில் மற்றொரு எடுத்துக்காட்டு ரோமானிய பேரரசிற்கு எதிராக ஒரு கிளர்ச்சியை வழிநடத்திய வரலாற்று ராணி பௌடிகா என்பவராவார்.  

கி.மு. ஐந்தாம் நூற்றாண்டில் தெலிசிலாவின் கட்டளையின் கீழ் ஆர்கோசின் பெண்கள் கிளியோமினசு அரசன் மற்றும் எசுபார்டான்களுக்கு எதிராக எவ்வாறு போராடினார்கள் என்பதை கிரேக்க-ரோமானிய வரலாற்றாசிரியர் புளூடாக் தனது *ஆன் தி பிரேவரி ஆஃப்* *உமன்* என்ற நூலில் விவரிக்கிறார்.  

## மதம்
இந்த் பிந்த் உத்பா என்பவர் 6 ஆம் நூற்றாண்டின் பிற்பகுதியிலும் 7 ஆம் நூற்றாண்டின் முற்பகுதியிலும் இசுலாமிய மதத்திற்கு மாறிய ஒரு அரபு பெண்ணாவார். இவர் 636 இல் இயர் மௌக் போரில் பங்கேற்றுள்ளார். உரோமானியர்களுடன் சண்டையிட்டு ஆண் வீரர்களை தன்னுடன் சேர ஊக்குவித்தார்  

கவ்லா பிந்த் அல்-அசுவர் 7 ஆம் நூற்றாண்டில் ஒரு முக்கிய முஸ்லீம் வீராங்கனையாக இருந்துள்ளார். இன்று சிரியா, ஜோர்தான், பலத்தீன் நாடு ஆகியவற்றின் போர்களில் முன்னணி வகித்தார்.  

ஜோன் ஆப் ஆர்க் 15 ஆம் நூற்றாண்டில் ஒரு போர்வீரராக இருந்தார். மேலும் நூறாண்டுப் போரில் தனது பங்கிற்காக பிரான்சில் ஒரு கதாநாயகியாக கருதப்பட்டார். பின்னர் அவர் ஒரு உரோமன் கத்தோலிக்க புனிதராக நியமிக்கப்பட்டார்.  

## இலக்கியம், திரைப்படம், தொலைக்காட்சி
பண்டைய பாரசீக காவியமான தி சானாமாவில் "கோர்டாபரிட்", அரபு காவிய இலக்கியத்தில் தெல்கெம்மா, முலானில் காமிலா, ஈனெய்டில் பெனிபோப், பிரிட்டோமார்ட்டில் எட்மண்ட் ஸ்பென்சரின் தி பேரி குயின், ஆர்லாண்டோ புரியோசோவில் பிராட்மண்டே மற்றும் மர்பிசா, லா ஜெருசலேம் லிபரட்டாவில் குளோரிண்டா, எர்மினியா மற்றும் கிரெண்டலின் தாய் போன்றவர்கள் இலக்கிய பெண்களில் அடங்குவர்  

சீன, சப்பானிய தற்காப்புக் கலைத் திரைப்படங்கள் உட்பட பல கலாச்சாரங்களில் வீராங்கனைகள் ஒரு நீண்ட பாரம்பரியத்தின் ஒரு பகுதியாக சித்தரிக்கப்பட்டு வருகின்றனர். ஆனால் மேற்கத்திய பார்வையாளர்களை அவர்கள் அணுகுவதும் முறையிடுவதும் மிகச் சமீபத்தியது. இது 1990 முதல் அமெரிக்க ஊடகங்களில் பெருகிய முறையில் பெண் கதாநாயகிகளின் எண்ணிக்கையுடன் ஒத்துப்போகிறது.
# தெலிசிலா


**தெலிசிலா (Telesilla)** (கிமு 510) என்பவர் ஆர்கோசைப் பூர்வீகமாகக் கொண்ட ஓர் பண்டைய கிரேக்க கவிஞர் ஆவார். இவர் ஒரு புகழ்பெற்ற பெண்மணியாவார். குறிப்பாக இவரது கவிதைகளுக்காகவும், அரசியல் மற்றும் இராணுவ நெருக்கடி மற்றும் பின்னர் மீண்டும் கட்டியெழுப்புதல் மூலம் ஆர்கோசின் தலைமைக்காகவும் புகழ்பெற்றவராவார். பண்டைய கிரேக்க தெசலோனிகாவின் ஆன்டிபேட்டர் இவரை ஒன்பது பெண் கவிஞர்களின் வரிசையில் சேர்த்துக் கொண்டார்.  

## கவிதைகள்
தெலிசிலாவின் கவிதைகளில் சில வரிகள் மட்டுமே மிஞ்சியுள்ளன, அவை பிற்கால எழுத்தாளர்களின் மேற்கோள்களில் பாதுகாக்கப்படுகின்றன. பல்வேறு கிரேக்க எழுத்தாளர்கள் தெலிசிலாவிலிருந்து வேறு பல ஒற்றை சொல்லைப் மேற்கோள்களைப் பாதுகாத்துள்ளனர், அவற்றில் பல் சொல்கள் ஏதோ ஒருமுறை மட்டுமே சொல்லாப்பட்டவையாகும். அவை ஒரு தனித்துவமான வார்த்தையை அல்லது நவீன அறிஞர்களுக்கு தெரியாத ஒரு வார்த்தையின் தனித்துவமான பயன்பாட்டைக் காக்கின்றன. பண்டைய கிரேக்கத்தைப் பற்றிய நவீன புரிதலை மேம்படுத்த இது உதவுகிறது. குறிப்பாக தெலிசிலா எழுதிய ஆர்கோலிக் டோரிக் கிரேக்க பேச்சு வழக்காகும் .  

கெபசுதேசனின் ஒரு வரி இலக்கணமாக இது பாதுகாக்கப்படுகிறது. வெளிப்படையாக கன்னிப்பெண்களின் பிரார்த்தனை நோக்கத்திற்கான பாடலாக இது உள்ளது.  

## ஆர்கோசின் பாதுகாப்பு
கிமு 510 இல் எசுபார்டாவின் மன்னரான கிளியோமினசு ஆர்கிவ்சு நிலத்தின் மீது படையெடுத்தபோது, செபியா போரில் ஆர்கோசின் அனைத்து முயற்சிகளையும் தோற்கடித்து அவரைக் கொன்றார். மேலும் தப்பியவர்களை படுகொலை செய்தார். கிளியோமினசு தனது படைகளுடன் ஆர்கோசின் நகருக்குச் சென்றபோது, அதைப் பாதுகாக்க எந்த வீரர்களும் இல்லை.  

பௌசானியாசின் கூற்றுப்படி, தெலிசிலாவின் அனைத்து அடிமைகள் மற்றும் அனைத்து ஆண்களும் பொதுவாக இளைஞர்கள் அல்லது முதியவர்கள் இராணுவ சேவையிலிருந்து விலக்கு பெறுகிறார்கள். எனவே தெலிசிலா ஆயுதங்களை சேகரித்து, பெண்களை ஆயுதபாணியாக்கி, போர்க்களத்தில் நிறுத்தினார். எசுபார்டன்கள் போர்களத்தில் தெலிசிலாவையும், மற்ற பெண்களையும் பயமுறுத்துவதற்காக ஒரு போர்க்குரலை எழுப்பினர். ஆனால் தெலிசிலாவின் இராணுவம் பயப்படவில்லை. அவர்கள் போர்களத்தின் நின்று வீரத்தைக் காட்டினர். தோல்வி ஒரு வெட்கக்கேடான பேரழிவைக் குறிக்கும் என்பதாலும், அதே வேளையில், பெண்களை அழிப்பது ஒரு அபாயகரமான வெற்றியாக இருக்கும் என்பதை உணர்ந்த இலாசெதமோனியர்கள், நகரத்தை விட்டு வெளியேறினர்.  

தெலிசிலாவின் இராணுவம் கிளியோமினசையும், மன்னர் தமரட்டசையும் விரட்டியடித்து, நகரத்தை காப்பாற்றியது என்று 2ஆம் நூற்றாண்டைச் சேர்ந்த மாசிதோனிய எழுத்தாளர் பாலியானசு என்பவர் எழுதுகிறார்.  

## மற்றவை
பண்டைய கிரேக்க அரிஞர் இலூசியன் தனது படைப்பில் அமோரசைப் பற்றி குறிப்பிடுகையில், எசுபார்டான்களுக்கு எதிரான தெலிசிலாவின் வெற்றிக்குப் பின்னர், ஏரெசு என்ற கடவுள் (போரின் கடவுள்) ஆர்கோசில் பெண்களின் கடவுளாக மாறினார்.  

எபிதாரசில் உள்ள கோரிபம் மலையின் உச்சியில் இருக்கும் ஆர்த்தெமிசின் சரணாலயத்தில் தெலிசிலாவை குறிப்பிடுகிறார் என்றும் பௌசானியாசு குறிப்பிடுகிறார். அழிக்கப்பட்ட ஆர்கிவ் நகரமான அசைனுக்கும் எபிடார்சின் பிரதேசத்திற்கும் இடையிலான பழைய எல்லை மலையின் நடுப்பகுதியில் ஒரு வலர்ந்த ஆலிவ் மரமாக இருந்திருக்கலாம் என்றும் அவர் கூறுகிறார்.  

2 ஆம் நூற்றாண்டின் இறையியலாளரும், ஒரு அசிரிய கிறிஸ்தவ எழுத்தாளருமான தேத்தியனின் கூற்றுப்படி, நைசெரட்டசின் படைப்பான தெலிசிலாவின் ஒரு சிலை ரோமானிய குடியரசுக் காலத்தின் பிற்பகுதியில் பம்பே என்பவரால் கட்டப்பட்ட பண்டைய உரோமில் ஒரு கட்டமைப்பான பாம்பே என்ற அரங்கினுள் நிறுவப்பட்டது. கிமு 55 இல் கட்டி முடிக்கப்பட்ட பம்பே என்பது உரோமில் கட்டப்பட்ட முதல் நிரந்தர நாடக அரங்காமாகும்.
# இந்த் பிந்த் உத்பா


**இந்த் பிந்த் உத்பா** (Hind bint Utbah) என்பவர் 6 ஆம் நூற்றாண்டின் பிற்பகுதியிலும், ஏழாம் நூற்றாண்டின் முற்பகுதியிலும் வாழ்ந்த ஓர் அரபு பெண்ணாவார். இவர் மேற்கு அரேபியாவில் மக்காவின் சக்திவாய்ந்த மனிதரான அபு சுப்யான் இப்னு அர்பின் என்பவரின் மனைவியாவார். இவர் உமையா வம்சத்தின் நிறுவனர் முதலாம் முஆவியா மற்றும் அன்சாலா, சுவேரியா மற்றும் உம் ககம் ஆகியோரின் தாயாருமாவார். . முகம்மதுவின் மனைவிகளில் ஒருவரான ராம்லா பின்த் அபி சுப்யான், இவரது வளர்ப்பு மகளாவார்.  

அபு சுப்யான் மற்றும் இந்த் இருவரும் 630 இல் இசுலாமிய மதமாற்றத்திற்கு முன்னர் இஸ்லாமிய தீர்க்கதரிசி முகம்மதுவை எதிர்த்து வந்தனர்.  

## வாழ்க்கை
இவர் மக்காவில் பிறந்தார். குறைசிகளின், மிக முக்கியமான தலைவர்களில் ஒருவரான உத்பா இப்னு ரபியா மற்றும் சபியா பின்த் உமய்யா இப்னு அப்து சாம்சின் மகளாவார். எனவே சபியா மற்றும் உத்பா இவரது உறவினர்கள் ஆவர். இவருக்கு அபு-உதாய்பா இப்னு உத்பா மற்றும் வாலித் இப்னு உத்பா என்ற இரண்டு சகோதரர்கள் இருந்தனர். இவருக்கு அட்டிகா பிந்த் உத்பா மற்றும் உம் குல்தும் பிந்த் உத்பா என்ற இரண்டு சகோதரிகளும் இருந்தனர். இசுலாத்தின் பிரதான விரோதிகளில் இவரது தந்தையும் இவரது தந்தை மாமா சைபா இப்னு ரபாவும் இருந்தனர், அவர்கள் இறுதியில் பதுருப் போரில் அலியால் கொல்லப்பட்டனர்.  

இவரது முதல் கணவர் மக்சூம் குலத்தைச் சேர்ந்த அப்சு இப்னுல் - முகிரா என்பராவார். இவருக்கு அபான் என்ற ஒரு மகன் பிறந்தார். அப்சு நோய் காரணமாக இளம் வயதிலேயே இறந்தார். இந்த் அப்சின் சகோதரர் அல்-பகா என்பவரை மணந்தார்.  

## முகம்மதுவுடன் மோதல்
613 முதல் 622 வரை முகம்மது இசுலாத்தின் செய்தியை மக்காவில் பகிரங்கமாகப் பரப்பி வந்தபோது, இந்துவும் இவரைப் பின்பற்றுபவர்களும் இதை எதிர்த்தனர். 622 ஆம் ஆண்டில் இவர்கள் மதீனா அழைக்கப்படும் தொலைதூர நகரமான யாத்ரிபிற்கு குடிபெயர்ந்தனர். 624 ஆம் ஆண்டில், வர்த்தக நோக்கங்களுக்காக சிரியாவிற்கு சென்று கொண்டிருந்த இந்த் மற்றும் அவரது கணவர் அபு சுப்யான் தலைமையிலான ஒரு குழுவைத் தாக்க முகம்மது ஏற்பாடு செய்தார். தாக்குதலைப் பற்றி அவர்கள் அறிந்தவுடன், அபு சுப்யான் தங்களைப் பாதுகாக்க ஒரு மெக்கன் இராணுவத்தை ஏற்பாடு செய்தார். இது பதுருப் போருக்கு வழிவகுத்தது. முஸ்லிம்கள் மெக்கன்களை தோற்கடித்தனர். இந்தின் தந்தை, மகன், சகோதரர் மற்றும் மாமா அனைவரும் இந்தப் போரில் கொல்லப்பட்டனர்.  

இதனால் முஸ்லிம்கள் மீது இந்தின் கோபம் மிகத் தீவிரமானது. தன் தந்தை மற்றும் சகோதரனின் மரணத்திற்குப் பழிவாங்கும் விதமாக  முஸ்லீம்களை பழிவாங்க எண்ணினார். அதற்காக தானே முன்னின்று மெக்கன் படைகளை ஏற்பாடு செய்தார். இந்து மெக்கான் படைகளுடன் உஹத் போருக்குச் சென்றார். அபு சுப்யான் இப்னு அர்ப் வெளியேறிய பிறகு, முகம்மது உடனடியாக ஒரு பெரிய இராணுவத்தை கூட்டினார். இந்த நடவடிக்கையின் நோக்கம் இரகசியமாக வைக்கப்பட்டிருந்தது. மேலும் முகம்மதுவின் நெருங்கிய நண்பர்கள் மற்றும் தளபதிகளுக்குக் கூட அவரது திட்டங்கள் பற்றி அறியவில்லை. முகம்மது இரகசியமாக குரேசை தாக்குவதை நோக்கமாகக் கொண்டிருந்தார்.  

இருப்பினும், கி.பி 630 இல் முகம்மது தலைமையிலான முஸ்லிம்களால் மக்கா கைப்பற்றப்பட்டப் பின்னர், இந்த் இஸ்லாத்தை ஏற்றுக்கொண்டார். இந்த நிகழ்வுகளின் தேதிகள் குறித்து பண்டைய ஆதாரங்கள் வேறுபடுகின்றன.
# எபுன்ராய் தினுபு


பெருமாட்டி **எபுன்ரோய் தினுபு** (Efunroye Tinubu) (1810 - 1887), **எபுன்போரோய் ஒசுண்தினுபு** என்ற இயற்பெயருடன் பிறந்த இவர் , ஒரு புத்திசாலித்தனமான மற்றும் இலட்சிய நைஜீரிய வணிக அதிபர் ஆவார். இவர் மேற்கு ஆப்பிரிக்கா முழுவதும் அபரிமிதமான பொருளாதார சக்தியையும் அபேகுடா மற்றும் லாகோசில் அரசியல் அதிகாரத்தையும் பயன்படுத்தினார். இவர் மரங்களின் பட்டை மற்றும் இலைகளை வர்த்தகம் செய்யத் தொடங்கினார். மரங்களின் பட்டை, வேர்கள், மருத்துவ மூலிகைகள் மற்றும் இலைகளை வர்த்தகம் செய்த தனது பாட்டி ஒசுன்சோலாவிடமிருந்து மதிப்புமிக்க சந்தை திறன்களைக் கற்றுக்கொண்டார். உணவு விற்பனையாளராக இருந்த அவரது தாயார் நிஜீதிடமிருந்தும் வணிக திறன்களைக் கற்றுக்கொண்டார். ஒபாஸ் அடீல், ஒலுவோல், அகிதோய், மற்றும் தோசுன்மு ஆகியோரின் ஆட்சிக் காலத்தில் லாகோஸில் இவர் ஒரு முக்கிய நபராகவும் இருந்துள்ளார்.  

## வாழ்க்கை மற்றும் தொழில்

### ஆரம்ப கால வாழ்க்கை
இவர் 1805 ஆம் ஆண்டில் மேற்கு நைஜீரியாவின் உயோருப்பா நகரமான அபேகுடாவில் பிறந்தார். இவரது தந்தையின் பெயர் ஒலுமோசா என்பதாகும். இவருடைய தாய் அல்லது தந்தைவழி மூலமாக இவர் ஓவு வம்சாவளியைச் சேர்ந்தவர் என்று கூறப்படுகிறது. தினுபு பல முறை திருமணம் செய்து கொண்டதாகவும் கூறப்படுகிறது. இவரது முதல் திருமணம் ஒரு ஓவு பகுதியைச் சேர்ந்த நபருடன் இருந்தது. அவர்களுக்கு இரண்டு மகன்கள் இருந்தனர். தனது கணவர் இறந்த பிறகு, அரச பதவியிலிருந்து நாடுகடத்தப்பட்ட ஓபா அதீல் அசோசூன் என்பவரை 1833 இல் மறுமணம் செய்து கொண்டார். இந்த திருமணத்தின் மூலம் இவர் பொருளாதார மற்றும் அரசியல் அதிகாரத்தை குவிக்கத் தொடங்கினார். இருவரும் கடலோர நகரமான படாக்ரிக்குச் சென்றனர், அங்கு தினபு, தனது கணவரின் தொடர்புகளைப் பயன்படுத்தி, அபேகுடாவிலிருந்து அடிமைகளுக்காக ஐரோப்பியர்களிடமிருந்து உப்பு மற்றும் புகையிலை வர்த்தகம் செய்யும் ஒரு வெற்றிகரமான வணிக சாம்ராச்சியத்தை உருவாக்கினார்.  

1835 ஆம் ஆண்டில் அதீல் தனது சிம்மாசனத்திற்குத் திரும்பிய பின்னர் தினுபு லாகோஸுக்குச் சென்றார். துரதிர்ஷ்டவசமாக, அதீல் இரண்டு ஆண்டுகளுக்குப் பிறகு 1837 இல் இறந்தார். அதீலின் மகன் ஒலுவோலை புதிய மன்னராக நிறுவ தினுபு உதவினார். பின்னர் ஒலுவோலின் இராணுவ ஆலோசகரான எசெபு படா என்பவரை மணந்தார். அடிமைகள் மற்றும் பனை எண்ணெயை ஏகபோகப்படுத்துவதன் மூலமும், ஐரோப்பியர்களிடமிருந்து பெறப்பட்ட துப்பாக்கிகளை விற்பதன் மூலமும் இவர் தனது வர்த்தக வலையமைப்பை விரிவுபடுத்தினார். இது 1840 கள் மற்றும் 1850 களின் உயோருப்பா போர்களின் போது இவரது செல்வாக்கு அதிகரித்தது. தினுபு முன்னூறு அறுபது தனிப்பட்ட அடிமைகளை வைத்திருப்பதாகவும் வதந்தி பரவியது. 1845 வாக்கில், ஐரோப்பிய நாடுகள் அடிமைத்தனத்தை நிராகரித்து. மேற்கு ஆபிரிக்கா வணிகப் பயிர்களுக்கு திரும்பியபோது, வர்த்தகத்தின் முக்கிய புதிய பொருட்களான பனை எண்ணெய், தேங்காய் எண்ணெய் மற்றும் பருத்தி ஆகியவற்றைக் கட்டுப்படுத்துவதன் மூலம் தனது பேரரசை விரிவுபடுத்தினார். மோமோவின் பிற மனைவிகளுக்குப் பிறந்த குழந்தைகள் பின்னர் தினுபுவை ஏற்றுக்கொண்டனர்.  

## மரணம் மற்றும் ஆளுமை
தினுபு 1887 இல் இறந்தார். லாகோஸ் தீவில் உள்ள சுதந்திர சதுக்கம் என்று அழைக்கப்படும் ஒரு சதுக்கத்திற்கு இட்டா தினுபு என இவரது பெயரிடப்பட்டது. (தினுபுவின் நிலப்பரப்பு அல்லது தினுபு சதுக்கம்) இது நாட்டின் சுதந்திரத்திற்கு முன்பே அந்த பெயரால் நீண்ட காலமாக அறியப்பட்டிருந்தது. பின்னர், அதற்கு முதல் குடியரசின் தலைவர்களால் சுதந்திர சதுக்கம் என்று பெயர் மாற்றப்பட்டது.  

இவர் அபேகுடாவில் உள்ள ஓஜோகோடோ குடியிருப்பில் அடக்கம் செய்யப்பட்டார்.
# யமுனாபாய் வைகர்


**யமுனாபாய் வைகர்** (Yamunabai Waikar) யமுனாபாய விக்ரம் சாவ்லே என்ற இயற்பெயர் கொண்ட இவர் , ஓர் இந்திய நாட்டுப்புற கலைஞராவார். லாவணி மற்றும் தமாசாவின் மராத்தி நாட்டுப்புற மரபுகளில் இவரது நிபுணத்துவத்திற்காக அறியப்பட்டவர், இசை மற்றும் நடனம் சம்பந்தப்பட்ட நாட்டுப்புற கலை வடிவங்கள் மற்றும் கலை வகைகளின் முன்னணி நிபுணர்களில் ஒருவராக அறியப்பட்டவர். மேலும் சங்கீத நாடக அகாதமி விருதையும் பெற்றுள்ளார். 2012 ஆம் ஆண்டில் இந்திய அரசாங்கம் இந்தியக் குடிமகனின் நான்காவது மிக உயர்ந்த விருதான பத்மசிறீ விருது வழங்கி கௌரவித்தது.  

## சுயசரிதை
மகாராட்டிராவின் சாத்தாரா மாவட்டத்திலுள்ள மகாபலேசுவர் அருகிலுள்ள நுனேகலேம் கிராமத்தில் கோலத்தி சமூகத்தைச் சேர்ந்த ஒரு குடும்பத்தில் யமுனாபாய் பிறந்தார். இவரது தந்தை குடும்பத்திற்கு உதவி ஏதும் செய்யாதவராக இருந்தார் எனவும், இவரது தாயார், ஐந்து குழந்தைகளில் மூத்தவராக இருந்த யமுனாபாயை தனக்குத் துணையாகக் கொண்டு தெரு நடனங்களை நிகழ்த்தியதாகவும் தெரிகிறது.  

## விருதுகள் மற்றும் அங்கீகாரங்கள்
யமுனாபாய் வைகர் பல விருதுகள் மற்றும் கௌரவங்களைப் பெற்றுள்ளார். 2012 இல் இந்திய அரசிடமிருந்து பத்மஸ்ரீ 2000 ஆம் ஆண்டில் மகாராட்டிரா அரசிடமிருந்து அகில்யாபாய் கோல்கர் விருது கிடைத்தது. 2010 இல் *நிலு பூலே சம்மன்* விருதும், 2012 இல் தாகூர் இரத்னா சம்மனின் வாழ்நாழ் சாதனை விருதும் இவருக்கு வழங்கப்பட்டது. ஆதித்யா விக்ரம் பிர்லாவின் 2012 ஆம் ஆண்டு நிறுவிய சங்க கால மையத்திலிருந்து ஆதித்யா விக்ரம் பிர்லா கலசிகாரா விருதும், 2014 ஆம் ஆண்டு உத்தங் ஆண்டு விழாவில் இரசிகமணி சிறீகிருட்டிணா பண்டிட் உத்தங் குணகௌரவ் விருதும் வழங்கப்பட்டது.
# இலட்சுமி என். மேனன்


**லட்சுமி என். மேனன்** (Lakshmi N. Menon) (பிறப்பு: 1899 மார்ச் 27 - இறப்பு: 1994 நவம்பர் 30 ) இவர் ஓர் இந்திய சுதந்திர போராட்ட வீரரும் ஆசிரியரும், வழக்கறிஞரும், சமூக ஆர்வலரும் மற்றும் அரசியல்வாதியுமாவார். இவர் 1962 முதல் 1966 வரை மத்திய அமைச்சராகவும் இருந்துள்ளார். இந்திய அரசியலமைப்பின் ஆவணத்தில் கையொப்பமிட்டவர்களில் லட்சுமி மேனன் ஒருவர் என்று கூறப்படுகிறது.  

## ஆரம்ப கால வாழ்க்கை
பிரபல சீர்திருத்தவாதியும், கல்வியாளருமான இராம வர்மா தம்பன் மற்றும் மாதவிக்குட்டி அம்மா ஆகியோருக்கு மகளாக திருவனந்தபுரத்தில் பிறந்தார். சிறுமியாக தனது 6 வயதிலேயே தாயை இழந்து தனது பாட்டி இலட்சுமிகுட்டி அம்மாவால் வளர்க்கப்பட்டார். 1930 ஆம் ஆண்டில், பேராசிரியர் வி. கே. நந்தன் மேனன் என்பவரை மணந்தார். பின்னர் திருவிதாங்கூர் பல்கலைக்கழகம் (1950-1951) மற்றும் பாட்னா பல்கலைக்கழகத்தின் துணைவேந்தராகவும், இந்திய பொது நிர்வாக நிறுவனத்தின் இயக்குநராகவும் ஆனார் .  

இலட்சுமி திருவனந்தபுரத்தில் உள்ள மகாராஜாவின் பள்ளியில் பயின்றார், 1920 இல் மகாராஜா கலைக் கல்லூரியில் வரலாற்றில் இளங்கலை பட்டம் பெற்றார். (ஆங்கிலத்தில் புலமைக்கான பல்கலைக்கழக பதக்கத்துடன்). பின்னர் இவர் மகாராஜா உயர்நிலைப் பள்ளியில் மாணவர்களுக்கு கற்பித்தார். 1922இல் பொருளாதாரம் மற்றும் சமூக அறிவியலில் முதுகலைப் பட்டமும் பெற்றார். பின்னர் இவர் சென்னை லேடி வில்லிங்டன் பயிற்சி கல்லூரிக்கு சென்றார். ஒரு கல்வியாளராக உயர் தகுதிகளைப் பெற இலண்டனின் மரியா கிரே பயிற்சி கல்லூரிக்கு கடல்கடந்து பயணித்தார். 1920கள் மற்றும் 1930களில், அன்னி பெசண்ட், மார்கரெட் கசின்சு மற்றும் சரோஜினி நாயுடு போன்றவர்களின் கொள்கைகள் இவரை ஈர்த்தன. ‘மதர் இந்தியா’ என்ற புத்தகம் வெளியாகி பரபரப்பு ஏற்பட்டபோது இவர் இலண்டனில் இருந்தார்.  

மேனன் தனது வாழ்க்கையை அரசியலுக்குப் பிறகு தேசத்திற்காக அர்ப்பணித்தார். அகில இந்திய மகளிர் மாநாட்டிற்கு பல ஆண்டுகளாக தலைவராகவும் புரவலராகவும் பணியாற்றினார். மொரார்ஜி தேசாயுடன் அகில இந்திய தடை அமைப்பின் துணைத் தலைவராக இருந்துள்ளார். 1988 ஆம் ஆண்டில், ஏ. பி. உதயபானு மற்றும் ஜான்சன் ஜே எடயாறன்முளா ஆகியோருடன் மது மற்றும் மருந்து தகவல் மையத்தை (ஏடிஐசி) நிறுவி, இறக்கும் வரை அதன் தலைவராக பணியாற்றினார். பெண்கள் மத்தியில் கல்வியறிவை ஒழிப்பதற்கான அகில இந்தியக் குழுவின் தலைவராகவும், 1972 முதல் 1985 வரை கஸ்தூர்பா காந்தி தேசிய நினைவு அறக்கட்டளையின் தலைவராகவும் பணியாற்றினார்.
# கேசர்பாய் கெர்கர்


**கேசர்பாய் கெர்கர்** (Kesarbai Kerkar) (பிறப்பு: 1892 சூலை 13 - இறப்பு: 1977 செப்டம்பர் 16) இவர் ஜெய்ப்பூர்-அட்ரௌலி கரானாவின் இந்துஸ்தானி பாடகராவார். கரானாவின் நிறுவனர் உஸ்தாத் அல்லாடியா கானிடம் (1855-1946) தனது பதினாறாவது வயதில் சீடராக சேர்ந்தார். பின்னர், இவர் 20 ஆம் நூற்றாண்டின் இரண்டாம் பாதியில் மிகவும் பிரபலமான காயல் பாடகர்களில் ஒருவரானார்.  

1953 ஆம் ஆண்டில் அவருக்கு சங்கீத நாடக அகாதமி விருதும், 1969 ஆம் ஆண்டில் இந்தியாவின் குடிமகன்களின் மூன்றாவது மிக உயர்ந்த பத்ம பூசண் விருதினைப் பெற்றார்.  

## சுயசரிதை

### ஆரம்பகால வாழ்க்கை மற்றும் பயிற்சி
கோவாவின் வடக்கு கோவா போண்டா வட்டத்திலுள்ள (அப்போது ஒரு போர்த்துகீசிய காலனி) சிறிய கிராமமான கெரி ("குவெரிம்" என்ற ஊரில் அழைக்கப்படுகிறது), ஒரு குடும்பத்தில் பிறந்தார், எட்டு வயதில் கெர்கரின் குடும்பம் கோலாப்பூருக்கு குடிபெயர்ந்தது. அங்கு இவர் கரானாபாடகர் அப்துல் கரீம் கான் என்பவரிடம் எட்டு மாதங்கள் படித்தார். பின்னர், கோவாவுக்குத் திரும்பிய இவர் இலம்கானுக்கு சென்று, பாடகர் ராம்கிருட்டிணபுவ வாசிடம் (1871-1945) கரானாவை பயின்றார்.  

கேரி ஒரு சிறிய கிராமத்தில் பிறந்தார் இருந்து ஒரு குடும்பத்தில் போண்டா *தாலுகா* இன் , சென்றார் எட்டு கேர்க்கர் வயதில், (பின்னர் ஒரு போர்த்துகீசியம் காலனி) கோலாப்பூர் அவள் எட்டு மாத படித்தார், . கோவாவுக்குத் திரும்பியதும், அவர் லம்கானுக்கு விஜயம் செய்தபோது, பாடகர் ராம்கிருட்டிணபுவ வாசி என்பவரிடம் (1871-1945) படித்தார்.  

இதற்கிடையில், பிரித்தானிய இராச்சியத்தின் கீழ் மும்பை நகரம் நாட்டின் வணிக மற்றும் வர்த்தக மையமாக வேகமாக வளர்ந்து வந்தது. வட இந்தியா மற்றும் மத்திய இந்தியாவைச் சேர்ந்த பல இசைக்கலைஞர்கள் மற்றும் பாடகர்கள், சுதேச மாநிலங்களின் ஆதரவு குறைந்த்ததால் நகரத்திற்கு குடிபெயரத் தொடங்கினர். கெர்கரும் தனது 16 வயதில் இவரது தாய் மற்றும் மாமாவுடன் மும்பைக்கு குடிபெயர்ந்தார். ஒரு பணக்கார உள்ளூர் தொழிலதிபரான சேத் விட்டல்தாசு துவாரகதாசு என்பவர், பாட்டியாலா மாநிலத்தின் அரசவையின் இசைக்கலைஞம், சித்தார் இசைக்கலைஞருமான பர்கத் உல்லா கான் என்பவரிடம் இவரை சேர்க்க உதவினார். கான், இரண்டு வருடங்களுக்கு இடைவிடாது இவருக்குக் கற்பித்தார். பின்னர், கான், மைசூர் மாநிலத்தில் நீதிமன்ற இசைக்கலைஞரானபோது, கெர்கர் பாஸ்கர்புவா பக்கலே (1869-1922) மற்றும் ராம்கிருட்டிணபுவா வாசி ஆகியோரின் கீழ் சிறுது காலம் பயிற்சி பெற்றார்.  

இறுதியில் 1921 ஆம் ஆண்டு தொடங்கி ஜெய்ப்பூர் அட்ரௌலி கரானாவின் நிறுவனர் உஸ்தாத் அல்லாடியா கானுக்கு (1855-1946) சீடராக முடிவடைந்து. பதினொரு ஆண்டுகள் தொடர்ந்து அவருக்கு கீழ் கடுமையாக பயிற்சி பெற்றார். 1930 ஆம் ஆண்டில் இவர் தொழில் ரீதியாக பாடத் தொடங்கினாலும், கான் உடல்நிலை சரியில்லாமல் இருந்தபோதிலும், 1946 இல் அவர் இறக்கும் வரை தொடர்ந்து கற்றுக்கொண்டேயிருந்தார். இதைத் தொடர்ந்து, இந்திய அரசு 1969இல் பத்ம பூசண் வழங்கி அலங்கரித்தது. அதே ஆண்டில் மகாராட்டிரா அரசு இவருக்கு "இராச்சிய கயிகா" என்ற பட்டத்தை வழங்கியது. இந்தியாவின் நோபல் பரிசு பெற்ற இரவீந்திரநாத் தாகூர் (1861-1941) கெர்கரின் பாடலை மிகவும் விரும்பியதாகக் கூறப்படுகிறது. இவர் 1963-64ல் பொதுப் பாடல்களிலிருந்து ஓய்வு பெற்றார்.
# த. ச. கனகா


தஞ்சை சந்தானகிருட்டிண கனகா (Thanjavur Santhanakrishna Kanaka) **டி. எஸ். கனகா** என்றும் அழைக்கப்படும் (பிறப்பு: 1932 மார்ச் 31-இறப்பு: 2018 நவம்பர் 14) இவர் ஆசியாவின் முதல் பெண் நரம்பியல் அறுவை சிகிச்சை நிபுணராவார். மேலும், உலகின் முதல் சில பெண் நரம்பியல் அறுவை சிகிச்சை நிபுணர்களில் ஒருவராகவும் இருந்தார். இவர் மூளையில் நாள்பட்ட மின்முனை உள்வைப்புகளை சரிசெய்த இந்தியாவின் முதல் நரம்பியல் அறுவை சிகிச்சை நிபுணர் ஆவார் 1975 ஆம் ஆண்டின் முற்பகுதியில் ஆழ்ந்த மூளைத் தூண்டுதலைச் செய்த முதல் நிபுணருமாவார். பேராசிரியர் பாலசுப்பிரமணியம், பேராசிரியர் எஸ். கல்யாணராமன் ஆகியோருடன் இணைந்து இவர் 1960கள் மற்றும் 1970களில் செயல்பாட்டு நரம்பியல் அறுவை சிகிச்சைக்கு முன்னோடியாகவும் இருந்தார். ஸ்டீரியோடாக்டிக் அறுவை சிகிச்சை துறையில் இவரது ஆராய்ச்சி மற்றும் பங்களிப்புகளுக்கான அங்கீகாரத்தைப் பெற்றார்.  

## ஆரம்பகால வாழ்க்கை மற்றும் கல்வி
சென்னையில் சந்தானகிருட்டிணன் மற்றும் பத்மாவதி ஆகியோருக்கு பிறந்த எட்டு குழந்தைகளில் கனகாவும் ஒருவர். இவரது தந்தை பொது அறிவுறுத்தல் துணை இயக்குநராகவும், சென்னை ஆசிரியர் கல்லூரியின் முதல்வராகவும் இருந்துள்ளார். ஆரம்பத்தில், கனகா ஆன்மீக படிப்புகளில் ஈர்க்கப்பட்டார். ஆனால் இவரது ஆர்வம் காரணமாக டிசம்பர் 1954 இல் தனது இளங்கலை மருத்துவத்தை முடித்து, மார்ச் 1963 இல் பொது அறுவை சிகிச்சையில் தனது முதுகலை மருத்துவத்தை அடைந்தார். 1968 ஆம் ஆண்டில், இவர் நரம்பியல் அறுவை சிகிச்சையில் தனது முதுகலைப் பட்டம் (எம்.சி.எச்) பெற்றார் பின்னர் 1972 இல் பெருமூளை வாதத்தில் ஸ்டீரியோடிக் அறுவை சிகிச்சையின் மதிப்பீட்டில் ஆராய்ச்சியை முடித்தார். 20 ஆண்டுகளுக்கும் மேலான அறுவை சிகிச்சைகளில் ஈடுபட்ட பிறகு, கனகா மீண்டும் பள்ளிக்குச் சென்று 1983 இல் உயர் கல்வி பட்டயச் சான்றினை பெற்றார்.  

## தொழில்
கனகா உலகின் முதல் பெண் நரம்பியல் அறுவை சிகிச்சை நிபுணர்களில் ஒருவராவார். நவம்பர் 1959 இல் தகுதி பெற்ற டயானா பெக் (1902-1956), மற்றும் அசிமா அல்டினோக் ஆகியோருக்குப் பிறகு 1968 மார்ச்சில் நரம்பியல் அறுவை சிகிச்சையில் (எம்.சி.எச்) தகுதி பெற்றவர். 1960 இல் சென்னையில் ஸ்டீரியோடாக்ஸி தொடங்கியபோது, கனகா இந்திய நரம்பியல் நிபுணர் பி. இராமமூர்த்தியின் அறுவை சிகிச்சை குழுவில் உறுப்பினராக இருந்தார். இவர் இந்தியாவில் முதல் ஸ்டீரியோடாக்ஸிக் நடைமுறைகளை நிகழ்த்தினார்.  

கனகா 1962-1963 சீன-இந்தியப் போரின்போது இந்திய ராணுவத்தில் மருத்துவ அதிகாரியாக பணியாற்றினார். இவர் தனது வாழ்க்கையின் பெரும்பகுதியை முக்கியமாக அரசாங்க பொது மருத்துவமனையுடன் தொடர்பிலிருந்தார். கனகா சென்னை மருத்துவக் கல்லூரி, தொற்றுநோயியல் ஆராய்ச்சி மையம், அடையாறு புற்றுநோய் நிறுவனம், இந்து மிஷன் மருத்துவமனை மற்றும் பிற மருத்துவமனைகளிலும் கற்பித்தார். 30 ஆண்டுகளுக்கும் மேலாக பொருளாதார ரீதியாக பின்தங்கிய மக்களுக்கு சுகாதார வசதிகளை வழங்க இவர் திருமலை திருப்பதி தேவஸ்தானம் உட்பட பல அமைப்புகளுடன் பணியாற்றினார்.  

1973 ஆம் ஆண்டில், இவர் ஒரு சர்வதேச பயணத்தைத் தொடங்கினார். முதலில் சப்பானின் டோக்கியோவுக்குப் பயணம் செய்தார். இது ஸ்டீரியோடாக்ஸிக் நடைமுறைகள் செய்யப்பட்ட உலகின் மூன்று இடங்களில் ஒன்றாகும். இந்த நேரத்தில், கனகா ஒரு வருட கொழும்பு திட்ட பெல்லோஷிப்பை முடித்தார். அங்கு வலி மேலாண்மை மற்றும் உதரவிதான வேகக்கட்டுப்பாடு உள்ளிட்ட பிரெனிக் நரம்பு தூண்டுதல் மற்றும் உயிரியல் மருத்துவ சாதனங்களை ஆய்வு செய்தார்.  

## தனிப்பட்ட வாழ்க்கை
கனகா வெற்றிகரமாக தனது அறுவைச்சிகிச்சையில் முதுகலைப் பட்டம் பெற்ற பிறகு, இவரது தம்பி நோய்வாய்ப்பட்டு ஒன்பது வயதில் இறந்தார்.